ᱠᱳᱢᱟᱞ ᱳᱞᱤ

ᱠᱳᱢᱚᱞ ᱳᱞᱤ (Nepali: कोमल ओली) (ᱡᱟᱱᱟᱢ ᱑᱖ ᱮᱯᱨᱤᱞ) ᱫᱚ ᱢᱤᱫ ᱱᱮᱯᱟᱞᱤ ᱵᱮᱣᱨᱟᱯᱚᱲᱦᱚᱱᱤᱭᱟᱹ , ᱨᱮᱰᱤᱭᱳ ᱟᱨ ᱥᱟᱹᱜᱤᱧ ᱧᱮᱧᱮᱞᱤᱭᱟᱹ ᱠᱟᱹᱢᱤᱭᱟᱹ ,  ᱦᱚᱲ ᱥᱮᱨᱮᱧᱤᱭᱟᱹ  ᱦᱚᱲ ᱥᱮᱨᱮᱧ ᱨᱭᱥᱤᱠᱟ, ᱨᱨᱚᱢᱚᱡᱤᱭᱟᱹ ᱥᱟᱶ ᱨᱟᱡᱽᱟᱹᱨᱤ ᱜᱚᱢᱠᱮᱭᱟᱹᱱᱤ ᱠᱟᱱᱟᱭ ᱾ ᱟᱡᱽ ᱦᱟᱞᱮ ᱜᱮ ᱱᱮᱯᱟᱞ ᱨᱟᱡᱽᱟᱹᱨᱤ ᱨᱮ ᱥᱮᱞᱮᱫ ᱟᱠᱟᱱᱟᱭ , ᱱᱮᱯᱟᱞ ᱨᱮᱱᱟᱜ ᱱᱮᱥᱱᱟᱞ ᱠᱚᱢᱩᱱᱤᱥᱴ ᱯᱟᱨᱴᱤ ᱯᱟᱦᱟᱴᱟ ᱠᱷᱚᱱ ᱟᱠᱚᱣᱟᱜ ᱱᱮᱥᱱᱟᱞ ᱟᱥᱮᱢᱵᱞᱤ ᱛᱮ ᱵᱟᱪᱦᱚᱱ ᱪᱟᱞᱟᱣ ᱟᱠᱟᱱᱟᱭ ᱾ ᱟᱡ ᱟᱹᱰᱤᱜᱟᱱ ᱦᱚᱲ ᱥᱮᱨᱮᱧ ᱮ ᱥᱮᱨᱮᱧ ᱟᱠᱟᱫᱟ ᱾ ᱟᱡᱟᱜ ᱵᱟᱯᱞᱟ ᱡᱚᱦᱚᱜ ᱦᱚᱸ  ᱟᱡ ᱢᱤᱫ ᱥᱮᱨᱮᱧ ᱮ ᱥᱚᱫᱚᱨ ᱞᱮᱫᱟ "ᱯᱳᱤᱞᱟ ᱡᱟᱱᱟ ᱯᱟᱢ" ᱱᱚᱣᱟ ᱥᱮᱨᱮᱧ ᱟᱹᱰᱤ ᱜᱮ ᱦᱚᱲ ᱠᱚ ᱠᱩᱥᱤᱭᱟᱫ ᱛᱟᱦᱮᱸᱫ,ᱱᱚᱣᱟ ᱥᱮᱨᱮᱧ ᱨᱮᱱᱟᱜ ᱢᱮᱱᱮᱛ ᱫᱚ ᱺᱢᱮᱥᱟ ᱠᱟᱛᱮᱫ ᱞᱟᱝ ᱟᱺᱜᱤᱨ ᱪᱟᱞᱟᱜ-ᱟ ᱾
ᱟᱬᱜᱟᱛ ᱡᱤᱭᱚᱱ
ᱠᱳᱢᱚᱞ ᱑᱖ ᱮᱯᱨᱤᱞ ᱴᱤᱠᱟᱨᱤ, ᱫᱟᱝ ᱨᱮ ᱡᱟᱱᱟᱢ ᱞᱮᱱᱟᱭ , ᱟᱡ ᱵᱟᱵᱟ ᱦᱟᱜ ᱧᱩᱛᱩᱢ ᱞᱚᱞᱤᱛ ᱳᱞᱤ ᱟᱨ ᱟᱡ ᱟᱭᱳ ᱦᱟᱜ ᱧᱭᱛᱩᱢ ᱫᱤᱯᱟ ᱠᱟᱱᱟ ᱾ ᱟᱠᱚ ᱯᱩᱱ ᱵᱚᱭᱦᱟ ᱠᱷᱚᱱ ᱟᱡ ᱜᱮ ᱡᱚᱛᱚ ᱠᱷᱚᱱ ᱥᱮᱬᱟ ᱦᱟᱭ ᱾  ᱟᱡ ᱟᱡᱟᱜ ᱥᱠᱩᱞ ᱟᱨ ᱰᱤᱜᱨᱤ ᱟᱠᱚ ᱚᱲᱟᱜ ᱥᱩᱨ ᱵᱤᱨᱫᱟᱹᱜᱟᱲ ᱨᱮᱜᱮ ᱡᱟᱵᱟ ᱟᱠᱟᱫᱟᱭ ᱾ ᱥᱮᱨᱮᱧ ᱦᱚᱸ ᱟᱡ ᱟᱡᱜ ᱟᱥᱲᱟ ᱠᱷᱚᱱ ᱟᱡ ᱛᱮᱜᱮ  ᱥᱮᱪᱮᱫ ᱟᱠᱟᱱ ᱾
ᱨᱮᱰᱤᱭᱳ ᱟᱨ ᱦᱚᱲ ᱥᱮᱨᱮᱧ
᱒᱐᱔᱖ ᱵᱤᱠᱨᱚᱢ ᱥᱚᱢᱵᱚᱛ ᱨᱮ ᱱᱮᱯᱟᱞ ᱨᱮᱰᱤᱭᱳ ᱛᱩᱞᱩᱡ ᱥᱟᱯᱲᱟᱣ ᱞᱮᱱ ᱡᱟᱹᱛᱤᱭᱟᱹᱨᱤ ᱦᱚᱲ ᱥᱮᱨᱮᱧ ᱦᱮᱯᱨᱟᱣ ᱨᱮ ᱟᱡ ᱥᱮᱞᱮᱫ ᱞᱮᱱᱟᱭ, ᱚᱱᱟᱨᱮ ᱟᱡ ᱫᱚᱥᱟᱨ ᱴᱷᱟᱶ ᱮ ᱟᱢᱮᱴ ᱞᱮᱫᱟ ᱾ ᱱᱮᱯᱟᱞ  ᱨᱮᱰᱤᱭᱳ ᱟᱡ ᱥᱟᱶ ᱢᱤᱫ ᱥᱮᱨᱮᱧ ᱟᱞᱵᱚᱢ ᱞᱟᱹᱜᱤᱫ ᱱᱮᱣᱛᱟ ᱠᱚ ᱮᱢᱟᱫᱮᱭᱟ ᱾ ᱒᱐᱔᱙ ᱵᱤᱠᱨᱚᱢ ᱥᱚᱢᱵᱚᱛ ᱨᱮ ᱟᱡ ᱠᱟᱴᱷᱢᱟᱱᱰᱩᱭ ᱩᱪᱟᱹᱲ ᱮᱱᱟ, ᱚᱱᱰᱮ ᱨᱮᱰᱤᱭᱳ ᱱᱮᱯᱟᱞ ᱛᱩᱞᱩᱡ ᱛᱮ ᱠᱷᱚᱵᱚᱨ ᱯᱟᱲᱦᱟᱣᱤᱡ ᱞᱮᱠᱟᱛᱮ ᱠᱟᱹᱢᱤ ᱠᱮᱫᱟᱭ ᱾
ᱧᱩᱛᱩᱢ ᱟᱨ ᱠᱟᱹᱢᱤ ᱦᱟᱥᱚᱞ
ᱨᱮᱰᱤᱭᱳ ᱨᱮ ᱠᱷᱚᱵᱚᱨ ᱯᱟᱲᱦᱟᱣ ᱥᱟᱶ ᱦᱚᱲ ᱥᱮᱨᱮᱧ ᱠᱷᱟᱹᱛᱤᱨ ᱟᱡ ᱟᱹᱰᱤ ᱞᱟᱜᱮ ᱦᱚᱲ ᱠᱚ ᱵᱟᱰᱟᱭ ᱠᱮᱫᱮᱭᱟ ᱪᱮᱫᱟᱜ ᱥᱮ ᱨᱮᱰᱤᱭᱳ ᱫᱚ ᱱᱮᱯᱟᱞ ᱨᱮᱱᱟᱜ ᱟᱹᱰᱤ ᱵᱷᱤᱛᱨᱤ ᱟᱹᱛᱩ ᱴᱚᱞᱟ ᱨᱮᱦᱚᱸ ᱥᱟᱱᱟᱢ ᱦᱚᱲ ᱴᱷᱮᱫ ᱛᱟᱦᱮᱸᱱᱟ ᱾ᱟᱡᱟᱜ ᱠᱟᱹᱢᱤ ᱫᱤᱱ ᱵᱷᱤᱛᱨᱤ ᱨᱮ ᱢᱤᱫ ᱰᱚᱡᱚᱱ ᱠᱷᱚᱱ ᱵᱟᱹᱲᱛᱤ ᱟᱞᱵᱚᱢ ᱮ ᱨᱤᱞᱤᱡ ᱟᱠᱟᱫ ᱛᱟᱭᱟᱭ ,  ᱚᱱᱟ ᱵᱟᱫ ᱟᱦᱡ ᱫᱤᱥᱭᱣᱟᱹ ᱠᱟᱢᱤᱦᱚᱨᱟ ᱨᱮ ᱢᱤᱫ ᱨᱚᱢᱚᱡᱤᱭᱟᱹ ᱠᱟᱱᱟᱭ ᱾ ᱚᱱᱟ ᱥᱟᱶ ᱴᱤ ᱵᱷᱤ ᱟᱨ ᱨᱮᱰᱤᱭᱳ ᱨᱮ  ᱰᱚᱜᱚᱨᱤᱭᱟᱹ ᱞᱟᱹᱜᱤᱫ ᱦᱚᱸ ᱟᱡ ᱥᱤᱠᱷᱱᱟᱹᱛ ᱮ ᱮᱢᱟ ᱟᱠᱚ ᱠᱟᱱᱟ ᱾
ᱨᱟᱡᱽᱟᱹᱨᱤ
ᱟᱡ ᱨᱟᱥᱴᱨᱤᱭᱚ ᱯᱨᱚᱡᱟᱛᱤᱱᱛᱨᱚ ᱯᱟᱨᱴᱤ ᱱᱮᱯᱟᱞ ᱨᱮ ᱥᱮᱞᱮᱫᱚᱜ ᱞᱟᱹᱜᱤᱫ ᱟᱡ ᱨᱮᱰᱤᱭᱳ ᱱᱮᱯᱟᱞ ᱠᱷᱚᱱ ᱪᱟᱹᱠᱨᱤ ᱵᱟᱹᱜᱤ ᱠᱮᱫᱟᱭ, ᱚᱱᱟ ᱯᱟᱨᱴᱤ ᱫᱚ ᱱᱮᱯᱟᱞ ᱨᱮ ᱨᱟᱡᱽ ᱥᱟᱥᱚᱱ ᱟᱨ ᱦᱤᱱᱫᱩ ᱯᱚᱱᱚᱛ ᱵᱮᱨᱮᱫ ᱞᱟᱹᱜᱤᱫ ᱮ ᱠᱩᱨᱩᱢᱩᱴᱩ ᱮᱫᱟᱭ ᱾ ᱒᱐᱑᱗ ᱨᱮᱱᱟᱜ ᱵᱟᱪᱷᱱᱟᱣ ᱞᱟᱦᱟ ᱨᱮ ᱟᱡ ᱱᱮᱯᱟᱞ ᱠᱚᱢᱩᱱᱤᱥᱴ ᱯᱟᱨᱴᱤ  (ᱭᱩᱱᱟᱭᱴᱮᱰ ᱢᱟᱨᱠᱥᱤᱥᱴ ᱞᱮᱱᱤᱱ) ᱨᱮ ᱥᱮᱞᱮᱫ ᱮᱱᱟᱭ ᱾ ᱵᱟᱪᱷᱱᱟᱣ ᱦᱮᱯᱨᱟᱣ ᱨᱮ ᱟᱡᱜ ᱧᱩᱛᱩᱢ ᱵᱟᱝ ᱥᱚᱫᱚᱨ ᱞᱮᱱ ᱠᱷᱟᱹᱛᱤᱨ ᱟᱡᱨᱤᱱ ᱯᱟᱹᱨᱴᱤ ᱠᱷᱚᱱ ᱛᱤᱸᱜᱩ ᱟᱠᱟᱱ ᱦᱮᱯᱨᱟᱣᱤᱡ ᱵᱤᱨᱩᱫᱷ ᱨᱮ ᱟᱨ ᱢᱤᱫ ᱵᱟᱹᱜᱤ ᱛᱤᱝᱜᱩ ᱦᱚᱪᱚ ᱠᱮᱭᱟᱭ ᱦᱩᱱᱟᱺ ᱛᱟᱭᱚᱢ ᱛᱮ ᱚᱱᱟ ᱧᱩᱛᱩᱢ ᱮ ᱟᱬᱜᱚ ᱨᱩᱣᱟᱹᱲ ᱮᱱᱟᱭ ᱟᱨ ᱯᱟᱨᱴᱤ ᱨᱤᱱ ᱮ ᱜᱚᱲᱚ ᱟᱫᱮᱭᱟᱭ ᱾
ᱱᱤᱛᱚᱜ ᱟᱡ ᱱᱮᱥᱱᱟᱞ ᱟᱥᱮᱢᱵᱞᱤ ᱨᱮ ᱨᱟᱹᱥᱤᱭᱟᱹ ᱞᱮᱠᱟ ᱢᱮᱱᱟᱭᱟ ᱾  ᱟᱡ ᱟᱡᱟᱜ ᱚᱲᱟᱜ ᱯᱚᱱᱚᱛ ᱠᱷᱚᱱ ᱠᱩᱲᱤ ᱠᱚ ᱞᱟᱹᱜᱤᱫ ᱨᱟᱠᱷᱟ ᱟᱠᱟᱱ ᱠᱳᱴᱟ ᱨᱮ ᱟᱡᱟᱜ ᱯᱟᱨᱴᱤ ᱠᱷᱚᱱ ᱮ ᱵᱦᱮᱡᱟ ᱭᱮᱱᱟ ᱾
ᱥᱟᱹᱠᱷᱭᱟᱹᱛ